  Майя Бывальцева Удмуртиысь Калык творчествоя элькун юрт но тодосчиос фольклоръя но этнографияя «Merа́s» (ӟуч кылысь - наследие, реликвия) огъя сайт кылдытон борды басьтӥськизы. Со сярысь улосвылысь лулчеберетъя министерстволэн пресс-службаез ивортӥз. Сайтэ элькунысь пӧртэм архивъёсысь фольклоръя но этнографияя материалъёс пырозы. Нырысь ик, Калык творчествоя элькун юртлэн фондысьтыз аудио-, видео- но фотоматериалъёс, озьы ик тодосъя институтъёслэн, вылӥ дышетсконниослэн, муниципал кылдытэтъёслэн архивъёсысьтызы тодэтъёс. «Merа́s» сайтэз кылдытон бордын этнографъёс, фольклористъёс, кылчиос, крезьгурез но эктонъёсты эскерись ӧнерчиос ужало. Соос экспедициосын люкам материалъёсты сэрттозы-пертчозы но валэктонъёс гожъялозы. Ваньмыз со жанръёсъя люкемын луоз. Ивортодэтэз удмурт, ӟуч но англи кылын гожтозы Ӵектос Владимир Потанинлэн ӟечлэсьтон фондэз юрттэмен быдэсъяське. Тодэ вайытом, Ижкарын коми-пермяк лулчеберетлэн нуналъёсыз (6+) ортчозы. Тегъёс: Лулчеберет Ижкар Удмуртия этнография фольклор  